Mi kfant s tmedyazt-agi, neɣ lmebdi-agi, ad iɛeddi win ara yezzenzen lḥenni, wagi d yiwen maci d menwala, acku ar ɣur-s iles d tḥerci, yessen awal s lmizan. Zik mi ara ad yers lḥenni ad ɛeddin sin imedyazen yiwen n twacult n yesli, wayeḍ n twacult n teslit, yal yiwen s tmedyazt-is win iɣelben wayeḍ d win ara yawin timellalin yellan di tmetreḍt, ad ɣlin ar lḥenni yiwen deg-sen ad yufrar. Tamedyazt ad ili s wudem usrid mebla allalen n ccna, isefra-nsen d wid yeččuren d izamulen d yinumak uffiren.